खेल-खेल में पढ़ेंगे 40 हजार से अधिक बच्चे
630 आंगनबाड़ी केंद्रों पर लगेंगे प्ले स्कूल
भास्कर संवाददाता| हरदा
अब आंगनबाड़ी केंद्रों में बच्चों के प्ले स्कूल बनेंगे। इन केंद्रों पर खेल-खेल में बच्चों को पढ़ाया जाएगा। इसके लिए पाठ्यक्रम लागू कर दिया गया है। गतिविधियों और रुचिकर खेल के माध्यम से प्री-नर्सरी कक्षाएं होंगी। इसके लिए जिले की पर्यवेक्षकों को जिला पंचायत में दो दिनी प्रशिक्षण दिया गया। पर्यवेक्षक अपने-अपने क्षेत्रों में छह दिनों तक आंगनबाड़ी कार्यकर्ताओं को प्रशिक्षण देंगी। इसका लाभ जिले के 630 आंगनबाड़ी केंद्रों के 40 हजार से अधिक बच्चों को मिलेगा। नए सत्र में जिले के आंगनबाड़ी केंद्र प्ले स्कूल के रूप में विकसित होंगे। केंद्रों पर बच्चों के पाठ्यक्रम के लिए जरूरी संसाधन भी उपलब्ध होंगे। मास्टर ट्रेनर्स ने बच्चों को खेल के जरिए पढ़ाने शनिवार और रविवार को प्रशिक्षण दिया।
फोटो 1 हरदा। बच्चों को खेल-खेल में पढ़ाने का पर्यवेक्षकों को दिया प्रशिक्षण।
---------
बच्चों के मानसिक विकास की समझाइश दी
जिले के आंगनबाड़ी केंद्रों में दर्ज 40 हजार से अधिक बच्चों को आगामी अप्रैल माह से अनौपचारिक शिक्षा दी जाएगी। पर्यवेक्षकों को 3 से 6 वर्ष तक के बच्चों के शारीरिक और मानसिक विकास को बढ़ाने वाली गतिविधियों की जानकारी दी। इसके अलावा पर्यवेक्षकों को संज्ञानात्मक, संवेगात्मक, रचनात्मक विकास के पहलुओं की समझाइश दी गई। इस दौरान परियोजना अधिकारी नेहा यादव आदि मौजूद थे।
hin_Deva hin_Deva bho_Deva hin_Deva hin_Deva unk hin_Deva hin_Deva